হযরতউল্লাহ জাজাই

হযরতউল্লাহ জাজাই (পশতু: حضرت الله ځاځی; জন্ম: ২৩ মার্চ, ১৯৯৮) পাকতিয়ায় জন্মগ্রহণকারী প্রথিতযশা আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ডিসেম্বর, ২০১৬ সালে আন্তর্জাতিক ক্রিকেটে অভিষেক ঘটে তার। ঘরোয়া প্রথম-শ্রেণীর আফগান ক্রিকেটে বন্দ-ই-আমির রিজিওনের পক্ষে খেলছেন। ঘরোয়া ক্রিকেটে অ্যামো শার্কস ও কাবুল জোয়ান এবং বাংলাদেশ প্রিমিয়ার লীগে ঢাকা ডায়নামাইটসের পক্ষে খেলেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলছেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী তিনি। ২৭ আগস্ট, ২০১৮ তারিখে আয়ারল্যান্ডের বিপক্ষে একদিনের আন্তর্জাতিকে অভিষেক ঘটে তার। এরপূর্বে ১৬ ডিসেম্বর, ২০১৬ তারিখে সংযুক্ত আরব আমিরাতের বিপক্ষে টি২০আইয়ে অভিষিক্ত হয়েছেন হযরতউল্লাহ জাজাই। ফেব্রুয়ারি, ২০১৯ সালে আফগান ক্রিকেটের ইতিহাসে সর্বোচ্চ ব্যক্তিগত টি২০আই রান গড়েন। ২৩ ফেব্রুয়ারি, ২০১৯ তারিখে আয়ারল্যান্ডের বিপক্ষে মাত্র ৬২ বলে ১৬২ রান তুলে অপরাজিত ছিলেন তিনি। ১০ আগস্ট, ২০১৭ তারিখে গাজী আমানুল্লাহ খান রিজিওন্যাল ওয়ান ডে টুর্নামেন্টে অ্যামো রিজিওনের পক্ষে লিস্ট এ ক্রিকেটে অভিষেক ঘট হযরতউল্লাহ জাজাইয়ের। ২০ অক্টোবর, ২০১৭ তারিখে আহমদ শাহ আবদালি ৪-দিনের প্রতিযোগিতায় বন্দ-ই-আমির রিজিওনের পক্ষে প্রথম-শ্রেণীর খেলায় প্রথমবারের মতো অংশ নেন। সেপ্টেম্বর, ২০১৮ সালে আফগান প্রিমিয়ার লীগের উদ্বোধনী আসরে কাবুল জোয়ানান দলের পক্ষে খেলার জন্যে মনোনীত হন। ১৪ অক্টোবর, ২০১৮ তারিখে বাল্খ লিজেন্ডসের বিপক্ষে এক ওভারে ছয়টি ছক্কা হাঁকান। এ সময়ে তিনি টুয়েন্টি২০ ক্রিকেটে দ্রুততম ১২ বলের অর্ধ-শতকের রেকর্ডের ভাগীদার হন। তৃতীয় খেলোয়াড় হিসেবে তিনি টি২০ খেলায় এক ওভারে ছয়টি ছক্কা হাঁকানোর অধিকারী হন। ঐ প্রতিযোগিতায় দশ খেলায় অংশ নিয়ে ৩২২ রান তুলে সর্বোচ্চ রান সংগ্রাহক হন। অক্টোবর, ২০১৮ সালে বাংলাদেশ প্রিমিয়ার লীগের খসড়া তালিকায় ছিলেন ও ঢাকা ডায়নামাইটসের পক্ষে চুক্তিবদ্ধ হন। ২০১৬-১৭ মৌসুমে আফগান দলের সদস্যরূপে সংযুক্ত আরব আমিরাত গমন করেন। ১৬ ডিসেম্বর, ২০১৬ তারিখে দুবাইয়ে অনুষ্ঠিত সিরিজের দ্বিতীয় টি২০আইয়ে স্বাগতিক দলের বিপক্ষে অভিষেক পর্ব সম্পন্ন হয় তার। এরপর ২৭ আগস্ট, ২০১৮ তারিখে বেলফাস্টে অনুষ্ঠিত সিরিজের প্রথম ওডিআইয়ে স্বাগতিক আয়ারল্যান্ডের বিপক্ষে অভিষিক্ত হন তিনি। আগস্ট, ২০১৮ সালে আয়ারল্যান্ড গমন করেন। মাত্র ৩৩ বলে ৭৪ রান তুলে সফরকারীদের জয় নিশ্চিত করেন তিনি। এ পর্যায়ে ২২ বলে যে-কোন আফগানের দ্রুততম টি২০আই অর্ধ-শতকের রেকর্ড গড়েন। ফেব্রুয়ারি, ২০১৯ সালে ভারতে অনুষ্ঠিত সফরকারী আয়ারল্যান্ডের বিপক্ষে আয়োজিত টি২০আই সিরিজের দ্বিতীয় খেলায় তিনি অপরাজিত ১৬২ রান তুলেন। এরফলে তিনি তার প্রথম টি২০আই সেঞ্চুরি করেন। অ্যারন ফিঞ্চের ১৭২ রানের পর এটিই দ্বিতীয় সর্বোচ্চ ব্যক্তিগত রান ও আফগান ব্যাটসম্যানদের পক্ষে সর্বোচ্চ টি২০আই রানের ইনিংসরূপে বিবেচিত। তার এ ইনিংসে ১৬টি ছক্কার মার ছিল যা রেকর্ড হিসেবে চিহ্নিত হয়ে আছে। প্রথম উইকেট জুটিতে ওসমান গণি’র সাথে ২৩৬ রান তুলেন যা টি২০আইয়ের ইতিহাসে যে-কোন জুটিতে সর্বোচ্চ সংগ্রহ। এরফলে, আফগানিস্তান দল মাত্র তিন উইকেট খুঁইয়ে ২৭৮ রান তুলে। এটিও টি২০আই খেলায় দলীয়ভাবে সর্বোচ্চ সংগ্রহ। এপ্রিল, ২০১৯ সালে আফগানিস্তান ক্রিকেট বোর্ড ইংল্যান্ডে অনুষ্ঠিতব্য ক্রিকেট বিশ্বকাপকে ঘিরে ১৫-সদস্যবিশিষ্ট আফগানিস্তান ক্রিকেট দলের নামের তালিকা প্রকাশ করে। গুলবাদিন নায়েবের নেতৃত্বাধীন দলটিতে তিনিও অন্যতম সদস্যরূপে মনোনীত হন। "Hazratullah Zazai"। ESPN Cricinfo। সংগ্রহের তারিখ ১৬ ডিসেম্বর ২০১৬।  "Hazratullah Zazai 162*, Afghanistan 278 - a record-breaking T20I"। ESPN Cricinfo। সংগ্রহের তারিখ ২৩ ফেব্রুয়ারি ২০১৯।  "2nd Match, Ghazi Amanullah Khan Regional One Day Tournament at Khost, Aug 10, 2017"। ESPN Cricinfo। সংগ্রহের তারিখ ১০ আগস্ট ২০১৭।  "1st Match, Alokozay Ahmad Shah Abdali 4-day Tournament at Amanullah, Oct 20-23 2017"। ESPN Cricinfo। সংগ্রহের তারিখ ২০ অক্টোবর ২০১৭।  "Afghanistan Premier League 2018 – All you need to know from the player draft"। CricTracker। সংগ্রহের তারিখ ১০ সেপ্টেম্বর ২০১৮।  "Hazratullah Zazai smashes six sixes in an over in front of 'idol' Gayle"। ESPN Cricinfo। সংগ্রহের তারিখ ১৪ অক্টোবর ২০১৮।  "Hazratullah Zazai becomes third to hit six sixes in an over in T20s"। International Cricket Council। সংগ্রহের তারিখ ১৫ অক্টোবর ২০১৮।  "Afghanistan Premier League, 2018/19 - Kabul Zwanan: Batting and bowling averages"। ESPN Cricinfo। সংগ্রহের তারিখ ২২ অক্টোবর ২০১৮।  "Full players list of the teams following Players Draft of BPL T20 2018-19"। Bangladesh Cricket Board। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৮।  "Afghanistan tour of United Arab Emirates, 2nd T20I: United Arab Emirates v Afghanistan at Dubai (DSC), Dec 16, 2016"। ESPN Cricinfo। সংগ্রহের তারিখ ১৬ ডিসেম্বর ২০১৬।  "1st ODI, Afghanistan Tour of Ireland at Belfast, Aug 27 2018"। ESPN Cricinfo। সংগ্রহের তারিখ ২৭ আগস্ট ২০১৮।  "Zazai's 33-ball 74 sets up Afghanistan victory over Ireland"। International Cricket Council। সংগ্রহের তারিখ ২০ আগস্ট ২০১৮।  "Hazratullah Zazai cuts loose, Afghanistan demolish Ireland, T20I record books"। Cricket Country। সংগ্রহের তারিখ ২৩ ফেব্রুয়ারি ২০১৯।  "Hazratullah Zazai's night to remember"। CricBuzz। সংগ্রহের তারিখ ২৩ ফেব্রুয়ারি ২০১৯।  "Hamid Hassan picked in Afghanistan's World Cup squad; Naib to captain"। ESPN Cricinfo। সংগ্রহের তারিখ ২২ এপ্রিল ২০১৯।  "Asghar Afghan included in Gulbadin Naib-led World Cup squad"। International Cricket Council। সংগ্রহের তারিখ ২২ এপ্রিল ২০১৯।  রশীদ খান ২০১৯ ক্রিকেট বিশ্বকাপ দলসমূহ আফগান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে হযরতউল্লাহ জাজাই (ইংরেজি) ক্রিকেটআর্কাইভে হযরতউল্লাহ জাজাই (সদস্যতা প্রয়োজনীয়) (ইংরেজি)